Qirg‘iziston prezidenti Almazbek Atambayev Qozog‘iston bilan fuqarolarning ikki davlat hududida bo‘lishlari tartibiga o‘zgartirish va qo‘shimchalar kiritish haqidagi bayonnoma ratifikatsiyasi haqidagi qarorni imzoladi. Qonun Qirg‘iziston Jogorku Keneshi (parlament) tomonidan 2017 yil 16 martda qabul qilingandi. Ushbu bayonnomada Qirg‘izistonning Qozog‘iston hududida vaqtinchalik bo‘lgan fuqarolarini tegishli idoralarda ro‘yxatdan o‘tish majburiyatidan 30 kunga ozod qilish ko‘zda tutilgan. Qonun rasman chop etilgandan keyin 7 kundan so‘ng kuchga kiradi.